钦定古今图书集成/理学汇编/学行典/第190卷 > 王荐
## 钦定古今图书集成/理学汇编/学行典/第190卷 > 王荐

按《元史孝友传》：“王荐，福宁人，性孝而好义。父尝疾甚，
荐夜祷于天，愿减己年益父寿。父绝而复苏，告其友
曰：‘适有神人，黄衣红帕首，恍惚语我曰：‘汝子孝，上帝
命锡汝十二龄，疾遂愈’。后果十二年而卒。母沈氏病
渴，语荐曰：‘得瓜以啖我，渴可止’。时冬月，求于乡不得，
行至深奥岭，值大雪，荐避雪树下，思母病，仰天而哭’”，
忽见岩石闲青蔓离披，有二瓜焉，因摘归奉母，母食
之，渴顿止。兄孟韐早世，嫂林氏更适刘仲山。仲山尝
以田鬻于荐，及死不能葬，且无子，族以其贫，莫肯为
之后，荐即以田还之，使置后，且治葬焉。福建宣慰司
上状旌之。